Worcester F 80 Distinctiones

256 Venire Ecce mitto

Venire.[[1]](#footnote-1)  *Ecce* *mitto* *angelum* *meum*, etc, [Luc. 7:27]. Et statim veniet ad templum sanctum, scilicet,[[2]](#footnote-2) ne homines de ignorancia adventus Saluatores se excusarent, Christus de suo adventum premisit signa, id est, misteria figurarum, direxit litteras, id est, testimonia scripturarum, destinauit nuncios, id est, personas prophetarum. Sed tam manifesta sinagoga miseria non notauit tam apertas litteras, Judea ceca non intellexit tam veridicos nuncios, populus incredulus non admisit. Quippe Christus [Joan. 1:11] *In propria venit et sui eum non receperunt*. Qui immo, [Isai. 1:3]: *Cognouit bos possessorem suum*. *Israel autem non cognouit* Dominum suum. Nouissime autem cum iam venturus esset in proximo premisit tres illustres nuncios quorum primus, id est, [Luc. 1:26]: angelus preparauit viam incarnationis. Vnde veniret in templum salutare, id est, vterum virginis. Secundus nuncius, id est, Simeon preparauit viam nativitatis. Vnde ipse venieret in templum materiale quod est Sa-

/fol. 313rb/

lomonis. Tercius nuncius, id est, Johannes Baptista preparauit viam predicacionis. Vnde ipse veniret in templum spirituale quod est mens hominis.

¶ De primo nuncio dicitur Luc. [1:26]: *Missus est angelus Gabriel*, etc. vsque et benedictus. *Ave*, inquit, quia per te mutabitur nomen Eve. Ille plena peccato, tu *plena gratia*. Illa recessit a Deo set [Luc. 1:28]: *Dominus tecum*. Illa maledicta in mulieribus, *tu benedicta* [Luc. 1:42] *fructus ventris tui*. Fuit maledictus Cayn. *Fructus ventris tui benedictus* Jesus. Hac salutacione premissa iniciatur Domini aduentus cum dicitur [Luc. 1:35]:

¶ *Spiritus Sanctus superueniet in te*, etc., et sic Spritus Sanctus superueniens triplicem viam ante[[3]](#footnote-3) faciem Domini preparauit. Quarum prima fuit mentis confessio in virgine, secunda carnalis mundacio a fomite, tercia corporis formacio ex sanguine. Non enim potuit auctor fidei ab incredula concipi. Ideo ipsa consensit quo ad primum et statim superveniet Spiritus Sanctus. Prius quidem in ea venerat quando animam eius in vtero matris ab originali peccato mundauerat, sed et tunc superueniet in eam vt carnem eius a fonte peccati, a langore nature mundaret quatinus sic foret sine macula et ruga vt de cetero non posset surgere in membris eius motus ex lege peccatia contra legem racionis et iustitie neque [Gal. 5:17]: *Caro* concupiscere *adversus spiritum.*

¶ Tercio superueniet quando verbum animam rationalem de nouo creatam et infusam vna cum carne de corpore virginis assumpsit et sic Deus factus est homo mediante anima non solum per vnionem sed etiam per naturam, alioquin non pototuit diuinitas cum luuo corporis vniri, nisi mediante anima racionali. Nam diuinitas est penitus simplex quia caret multitudine peccatum et concrecione proprietatum vt corpus. Statim ergo venit ad templum sanctum suum, id est, templum salutaris de quo in Joan. [2:19]: *Soluite templum hoc*, etc. Hoc templum est ita sanctum quod sit sanctificans et sanctificatum quia immune a peccato quod quidem non fecit nec contraxit. Porro sit non venit subitus infra nec solus

/fol. 313va/

quia venit cum spiritu potestatis qua potuit et cum spiritu caritatis qua valuit incarnari. De quorum Sap. [18:15] dictur *Omnipotens sermo tuus* venit *a regalibus sedibus*.

¶ Que maior potentia quam eternus, se faceret temporalem, immortalis mortalem, simplex compositum et certe non est imposibile apud Deum omne verbum. Cum ergo maius sit Deum hominem fieri et de virgine concipi quam Deum hominem factum de virgine nasci. Cur ergo natiuitas Christi magis solemnzatur quam eius concepcio. Ad hoc dicitur quod conceptus dicitur occultus sed partus manifestus vel forte causa misterii. Hoc fit quia sicut Christus concepit Christum in vtero, sic fidelis debet concipere Christum per fidem in anima. Et sicut virgo peperit Christum in seculo, ita fidelis anima debet parere Christum in opere quia fides cum operibus solempnior quam sine operibus.

¶ De spiritu caritatis de qua noluit dicitur in Johanne [3:16]: *Sic Deus dilexit mundum vt filium suum,* non seruum, *vnigenitum,* non adoptatum*, daret,* non venderet aut compensaret quia [Tit. 3:5]: *Non ex operibus iustitie que fecimus nos, set secundum suam misericordiam*, etc. Sic ergo habemus primum bonum nuncium, prima viam, primum aduentum, primum templum.

¶ Secundo, venit secundus nuncius dicens pastoribus [Luc. 2:10]: *Euangelizo vobis gaudium magnum*. Hic quoque preparauit triplicem viam ante faciem Domini quia famulum in obsequio, locum in diuersorio, cunabulum presepio.

¶ De primo dicitur [Matt. 1:20]: *Joseph, Fili Dauid noli timere accipere*, etc. Hic namque fuit virgini ad opprobrii remedium, ad itineris solacium, ad neccesitatis obsequium, et in isto nuncio triplicem nobis pacem nunciauit contra tres inimicicias que erant inter Deum, hominem, et angelum. De quo vide supra capitulo [185] Pax. Hiis ita gestis venit dominator Dominus ad templum materiale de quod dicitur in euangelio Joan. [2:20]: *Quadraginta et sex annis edificatum est templum hoc*. Et Psal. [47:10]: *Suscepimus, Deus, misericordiam* suam. Venit autem per oblacionem. Nam a matre oblatus est Simeon in templo, se oblatus Patri in patibulo. In templo redemptus est qui in cruce redemit. Non[[4]](#footnote-4) tamen hoc ex debito sed ex beneplacito. Nam oblatus est quia ipse voluit. Nam secundum legem redimi ne tene-

/fol. 313vb/

batur nisi primogenitum vuluam apariens, scilicet, exeundo sed ipse vuluam virginis non sic aparuit.

¶ Ad hunc sicut Christus non venit subitus ita, nec solus quia venerunt cum eo spiritus humilitatis et spiritus paupertatis. Humilitas eum optulit in templo et reclinauit in persepio, paupertas vilibus eum induitur, vili mercede redemit. Ergo habemus secundum nuncium, secundam viam, secundum aduentum, secundum templum. Sed post secundum nuncium, venit tercius de quo dicit angelus Gabriel in Luc. [1:17]: *Ipse* preibit *ante illum in spiritu et virtute,* etc. Iste Johannes appellatur angelus non nature proprietate sed officii qualitate. Iuxta quem modum ipse Christus vocatur angelus sicut consequenter hic dicitur et angelus. Testim quem vos vultis. Johannes reuera angelus magnus quia preco iudicis, vox verbi, peramphus sponsi, lucerna solis qui pro sui dignitate non tantum [Matt. 11:9]: *Prophetam* sed *plus quam prophetam* appellatur.

¶ Item nempe fuit limes precedencium et sequencium quia lex et prophete vsque ad Johannem a Johanne vero euangelium et apostoli. Ipse cum precedentibus dixit Christum futurum. Sic [Joan. 1:30]: Q*ui post me venit ante me*, etc.

¶ Cum presentibus ostendit Christum presentem ibi, [Joan. 1:29]: *Ecce agnus Dei*, etc. Hic quoque preparauit viam ante faciem Domini viam in quam triplicem. Nam cum triplex legatur esse baptismus, scilicet, ablucionis in aqua, compunctionis in lacrimis, passionis in sanguine. Primam viam preparauit Johannes baptizando, secundam predicando, terciam moriendo. Baptizauit enim corpus exterrius sed mentem interius predicauit penitentiam sed non contulit indulgenciam, mortuus est pro iustitia sed non iustificauit.

¶ Venit tercio Dominus ad templum sanctum tuum ad spirituale templum de quo Apostolus [1 Cor. 3:17]: *Templum Dei sanctum est, quod estis vos*. Sed et tunc sicut non venit subitus sic nec solus. Nam cum eo venuerit spiritus honestatis et spiritus veritatis. Honestatem facis veritatem dicis adhibuit. Fecit enim opera singularia secundum illud [Joan. 15:24]: *Si* *enim opera non fecissem in eis que nemo*, etc. Et verba salutaria Petro illud attestante cum dixit [Joan. 6:69]: *Verba vite eterne habes*, etc.

1. Venire ] Lambeth begins this chapter: Ecce mitto Angelum… with the “E” capitalized. [↑](#footnote-ref-1)
2. scilicet ] Lambeth *corr.* sunt F 80. [↑](#footnote-ref-2)
3. ante ] *add.* viam ante F 80. [↑](#footnote-ref-3)
4. Non ] Lambeth *corr.* Nam F 80. [↑](#footnote-ref-4)